Билер керек, ар – бӱткен jараштын ла јакшынын источниги. Кайкал болгон Туулу Алтайдын байлыгыла, ар – бӱткениле, ан – кужыла поэттер jаантайын оморкойт. Jиит ӱйеге Тӧрӧл jеринин ар – бӱткенин ондоорын ла сезерин Л.В.Кокышевтин чӱмдемелдери база болужат. Ар – бӱткен кижиге ӧргӧӧ дӧ болор, коручылы да болуп турат, jайаачызы да болгон. Алтай кижиге онын тӧрӧл jери кудайдый агару. Алтай кижи озодон бери jер – телекейди бӱткӱлинче кӧрӱп, кижи ар – бӱткенле тудуш болгонын ондогон.